รัฐบาลไทย-ข่าวทำเนียบรัฐบาล-การประชุมใหญ่ "คณะทำงานสานพลังประชารัฐ ด้านการศึกษาพื้นฐานและการพัฒนาผู้นำ และคอนเน็กซ์-อีดี"
วันพุธที่ 25 เมษายน 2561
การประชุมใหญ่ "คณะทํางานสานพลังประชารัฐ ด้านการศึกษาพื้นฐานและการพัฒนาผู้นํา และคอนเน็กซ์-อีดี"
ภาครัฐ ภาคประชาสังคม และ 12 องค์กรเอกชนชั้นนํา ร่วมประชุมหัวหน้าคณะทํางานสานพลังประชารัฐ ด้านการศึกษาพื้นฐานและการพัฒนาผู้นํา และโครงการผู้นําเพื่อการพัฒนาการศึกษาที่ยั่งยืน หรือคอนเน็กซ์-อีดี"
ภาครัฐ ภาคประชาสังคม และ 12 องค์กรเอกชนชั้นนํา ร่วมประชุมหัวหน้าคณะทํางานสานพลังประชารัฐ ด้านการศึกษาพื้นฐานและการพัฒนาผู้นํา และโครงการผู้นําเพื่อการพัฒนาการศึกษาที่ยั่งยืน หรือคอนเน็กซ์-อีดี" เพื่อร่วมขับเคลื่อนการดําเนินงานโครงการระยะที่ 2 ที่จะขยายไปยังโรงเรียนกว่า4,600โรงเรียนทั่วประเทศตอบโจทย์วิสัยทัศน์ในการพัฒนาคุณภาพคน ลดความเหลื่อมล้ํา เพิ่มขีดความสามารถในการแข่งขัน
เมื่อวันอังคารที่24เมษายน2561ณ ห้องประชุมศูนย์ปฏิบัติการกลาง CONNEXT ED ชั้น 31 อาคาร AIA Capital Center ถนนรัชดาภิเษก กรุงเทพฯได้มีการประชุมหัวหน้าคณะทํางาน โครงการสานพลังประชารัฐ ด้านการศึกษาพื้นฐานและการพัฒนาผู้นํา (E5) และโครงการผู้นําเพื่อการพัฒนาการศึกษาที่ยั่งยืน (CONNEXT ED)โดยได้รับเกียรติจาก นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ในฐานะหัวหน้าคณะทํางานภาครัฐ โครงการสานพลังประชารัฐ ด้านการศึกษาพื้นฐานและการพัฒนาผู้นํา พร้อมด้วย ดร.กอบศักดิ์ ภูตระกูล รัฐมนตรีประจําสํานักนายกรัฐมนตรี และ ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ ร่วมกับภาคประชาสังคม และ 12 ซีอีโอองค์กรเอกชนชั้นนําระดับประเทศ ผู้ก่อตั้งโครงการผู้นําเพื่อการพัฒนาการศึกษาที่ยั่งยืน (CONNEXT ED) เข้าร่วมประชุมหารือการเดินหน้าสานต่อความสําเร็จในการขับเคลื่อนโครงการปีแรก3,351โรงเรียน มุ่งสู่การดําเนินงานระยะที่ 2 เพิ่มอีก1,246โรงเรียน ทําให้ขยายเครือข่ายโรงเรียนประชารัฐในระยะที่สอง รวมเป็น4,597โรงเรียน ซึ่งจะตอบโจทย์วิสัยทัศน์ในการพัฒนาคุณภาพคน ลดความเหลื่อมล้ํา เพิ่มขีดความสามารถในการแข่งขัน ตาม 10 ยุทธศาสตร์ที่มีมาตรฐานและดัชนีชี้วัดระดับสากลรองรับชัดเจน
ความสําเร็จโครงการระยะที่1ที่เกิดขึ้นกับ3,351โรงเรียน
ความสําเร็จครั้งยิ่งใหญ่ของการยกระดับการศึกษาตามโครงการสานพลังประชารัฐ ด้านการศึกษาพื้นฐานและการพัฒนาผู้นํา (E5) และโครงการผู้นําเพื่อการพัฒนาการศึกษาที่ยั่งยืน (CONNEXT ED) ที่เกิดขึ้น นําโดยรัฐบาลภายใต้แกนนําของ พล.อ.ประยุทธ์ จันทร์โอชา นายกรัฐมนตรีโดยเล็งเห็นถึงความสําคัญในการผนึกกําลังจากทุกภาคส่วน (ภาครัฐ-ประชาสังคม-เอกชน) ในการขับเคลื่อนเศรษฐกิจของประเทศให้เติบโต ด้วยความมั่นคง มั่งคั่ง และยั่งยืน จุดประกายสร้างความเปลี่ยนแปลงให้กับสังคมไทยผ่านการสนับสนุนโรงเรียนประชารัฐในระยะที่ 1 จํานวน 3,351 โรงเรียน ใน 77 จังหวัด จาก 225 เขตพื้นที่การศึกษา ครอบคลุมนักเรียนจํานวน 749,349 คน
ในวันนี้ทุกภาคส่วนได้ดําเนินการมาอย่างต่อเนื่อง ไม่ว่าจะเป็นภาครัฐที่เปิดโอกาสให้ภาคเอกชนเข้ามาร่วมพัฒนา การศึกษา และภาคประชาสังคม ร่วมแลกเปลี่ยนประสบการณ์การเรียนรู้ผ่านวิชาการรวมถึงภาคเอกชน 12 องค์กรผู้ร่วมก่อตั้งโครงการ ผู้นําเพื่อการพัฒนาการศึกษาที่ยั่งยืน (CONNEXT ED)ได้แก่ ธนาคารกรุงเทพ จํากัด (มหาชน) บมจ.เบอร์ลี่ ยุคเกอร์ กลุ่มเซ็นทรัล บมจ. ซีพี ออลล์ บมจ.เจริญโภคภัณฑ์อาหาร กลุ่มมิตรผลและบมจ.บ้านปู บมจ.ปตท. ธนาคารไทยพาณิชย์ จํากัด (มหาชน) บมจ.ปูนซิเมนต์ ไทย บมจ.ไทยเบฟเวอเรจ บมจ.ไทยยูเนี่ยนกรุ๊ป และ บมจ.ทรู คอร์ปอเรชั่น ที่เป็นกลไกสําคัญในการเชื่อมโยง 10 ยุทธศาสตร์พร้อมผลักดันแผนพัฒนาด้วยผู้นํารุ่นใหม่ SchoolPartner ไปสู่โรงเรียนประชารัฐ จนเห็นผลสัมฤทธิ์สร้างเด็กดี-เด็กเก่งได้อย่างเป็นรูปธรรม
10ยุทธศาสตร์ที่นําไปสู่ความสําเร็จของโครงการระยะแรก
ความสําเร็จจากการขับเคลื่อนโครงการระยะแรก กว่า 2 ปีที่ผ่านมา มีผลมาจากการวางแผนและดําเนินการตามวิสัยทัศน์ พันธกิจ และ 10 ยุทธศาสตร์ที่สําคัญ ดังนี้
ผลแห่งความสําเร็จที่เป็นรูปธรรมชัดเจน
1) ตัวชี้วัดโรงเรียนประชารัฐ (KPIs) และการแบ่งเกณฑ์โรงเรียน (School Grading)การจัดทําตัวชี้วัดโรงเรียนประชารัฐ (KPIs) เพื่อประเมินการพัฒนาของโรงเรียนอย่างเป็นระบบ และการจัดระดับคุณภาพ โรงเรียนเพื่อแบ่งเกณฑ์โรงเรียน (School Grading) ตามระดับการพัฒนาในขั้นต่าง ๆ เปิดเผยสู่สาธารณะอย่างโปร่งใส ผ่านเว็บไซต์ www.pracharathschool.go.th และ Pracharath Application สามารถวิเคราะห์ เปรียบเทียบข้อมูล โรงเรียนได้ทั้งระดับประเทศ ภาค จังหวัด และรายโรงเรียน เพื่อประโยชน์ในการวางแผนพัฒนาโรงเรียนในระยะต่อไป
2) LEARNING CENTERจัดตั้งศูนย์การเรียนรู้ชุมชน (LEARNING CENTER) ใน 5 ภูมิภาค เพื่อเชื่อมโยงการมีส่วนร่วมจากทุกภาคส่วนในการจัด การศึกษาและพัฒนาชุมชนอย่างยั่งยืน
3) Knowledge Based Learningมอบสื่อ ICT ในคอมพิวเตอร์ทุกเครื่อง เพื่อใช้ในการเรียนการสอน พร้อมเผยแพร่บน www.pracharathschool.go.th และจัดทํา CONNEXT ED Studio บันทึกและถ่ายทอดการสอนจากผู้เชี่ยวชาญสู่นักเรียนและครูทั่วประเทศ เพื่อส่งเสริมกระบวนการเรียนรู้ที่ทันสมัย ลดปัญหาการขาดแคลนครูไม่ครบวิชา
4) High Speed Internet / การมอบอุปกรณ์ ICT เพื่อการศึกษาติดตั้งระบบเชื่อมต่ออินเตอร์เน็ตความเร็วสูง (High Speed Internet) 1,294 โรงเรียน เพื่อเชื่อมต่อแหล่งการเรียนรู้จากทั่วทุกมุมโลกมาใช้ในกระบวนการเรียนการสอน และติดตั้งอุปกรณ์ ICT เพื่อการศึกษาในทุกห้องเรียน จํานวน 39,829 ห้องเรียน
5) SCHOOL PARTNER จัดอบรมหลักสูตรพัฒนาผู้นํารุ่นใหม่ การพัฒนาผู้นํารุ่นใหม่ (School Partner)ซึ่งเป็นตัวแทนจาก 12 บริษัทเอกชน ภายใต้โครงการ CONNEXT ED เพื่อเสริมทักษะในด้านต่าง ๆ ในการลงพื้นที่ปฏิบัติงาน ร่วมวางแผนพัฒนาโรงเรียนกับผู้บริหารโรงเรียนโดยในระยะที่ 1 มี School Partner จํานวน 714 คน ได้ลงพื้นที่ดูแลโรงเรียนประชารัฐจํานวน 2,025 โรงเรียน (1,326 โรงเรียน อยู่ภายใต้การสนับสนุนของภาครัฐ)
6) โครงการผู้นําด้านเทคโนโลยีเพื่อการศึกษา (ICT TALENT)คัดเลือกเหล่าผู้นําด้านเทคโนโลยีเพื่อการศึกษาจากทั่วประเทศ ปฏิบัติงานในโรงเรียนประชารัฐ เพื่อส่งเสริมและพัฒนาศักยภาพครู นักเรียน และชุมชน ผ่านการใช้สื่อและความรู้ ICT โดยมี ICT Talent จํานวน 100 คน ในปี 2560 และจะขยายผลเพิ่มอีก 100 คน ในปี 2561
7) การสนับสนุนการจัดทําแผนพัฒนาโรงเรียนการสนับสนุนโรงเรียนประชารัฐของ 12 องค์กรเอกชน ผ่านการจัดทําแผนพัฒนาโรงเรียนตามยุทธศาสตร์ของโครงการใน ด้านต่าง ๆ อาทิ การสนับสนุนหลักสูตรวิชาการ วิชาชีพ การพัฒนาครูและบุคลากรทางการศึกษา เกิดเป็นโครงการต้นแบบที่ช่วยยกระดับการศึกษาของโรงเรียนได้อย่างมีประสิทธิภาพ รวมงบประมาณสนับสนุนกว่า 322 ล้านบาท
8) Partnership Programจุดมุ่งหมายสําคัญของการจัดการศึกษาไทยในศตวรรษที่ 21 ที่สําคัญยิ่ง คือ “การสร้างการมีส่วนร่วมจากทุกภาคส่วน เพื่อ ยกระดับการศึกษาไทย” ทางโครงการจึงได้จัดทํารูปแบบการสนับสนุนการจัดการศึกษา เพื่อมุ่งสู่เป้าหมายการสร้าง “เด็กดี เด็กเก่ง” โดยเปิดโอกาสให้ทุกภาคส่วนเข้ามามีส่วนร่วมทั้งนิติบุคคล ในรูปแบบบริษัทหรือสถาบันต่าง ๆ และบุคคลธรรมดา โดยสามารถสนับสนุนได้ทั้งด้านผู้เชี่ยวชาญในการพัฒนาหลักสูตรการสอน การจัดอบรมต่าง ๆ หรือด้านงบประมาณ
แผนปฏิบัติการเร่งรัด (Quick Win2018)
สําหรับการประชุมครั้งนี้ เป็นการรายงานผลการดําเนินโครงการระยะที่ 1 (2559-2560) และเปิดเวทีแลกเปลี่ยนเรียนรู้ด้านการศึกษา 3 ภาคส่วน รวมทั้งวางเป้าหมายแนวทางการขับเคลื่อนแผนปฏิบัติการเร่งรัด ระยะที่2(ปี2561-2562)โดยมีแนวทางการดําเนินงานที่สําคัญดังนี้
• Job Demand Platformการสร้างฐานข้อมูลด้านตลาดงานทุกภาคอุตสาหกรรมในอดีตและแนวโน้มในอนาคต เปิดเผยสู่สาธารณะ โดยประสานความร่วมมือกับหน่วยงานต่าง ๆ อาทิ กระทรวงแรงงาน กระทรวงการคลัง กรมสรรพากร ในการรวบรวมและเปิดเผยข้อมูล เพื่อประโยชน์ในการเตรียมกําลังคนและพัฒนาทักษะต่าง ๆ ที่ตรงกับความต้องการของตลาดงานในปัจจุบันและอนาคตได้อย่างแท้จริง
•โรงเรียนประชารัฐ ระยะที่ 2ขยายการสนับสนุนโรงเรียนประชารัฐเพิ่มอีก 1,246 โรงเรียน ในปี 2561 มุ่งสู่เป้าหมาย 10-15% ของโรงเรียนทั่วประเทศโดยมีการขับเคลื่อน 10 ยุทธศาสตร์ และขยายผลความร่วมมือสู่ภาคีในภาคส่วนต่าง ๆ อย่างต่อเนื่อง
• Capability Centerภาคเอกชนเข้าร่วมพัฒนา Capability Center ในสถาบันอาชีวศึกษา ภายใต้การสนับสนุนงบประมาณของภาครัฐ เพื่อเป็นศูนย์การเรียนรู้ ฝึกทักษะอาชีพ ที่สามารถเชื่อมโยงการมีส่วนร่วมจากทุกภาคส่วน โดยมีเป้าหมายในการจัดตั้งศูนย์มากกว่า 10% ของสถาบันอาชีวศึกษา (ประมาณ 80 ศูนย์)
• Partnership Schoolการต่อยอดโรงเรียนประชารัฐสู่โครงการ "โรงเรียนร่วมพัฒนา (Partnership School) ที่เปิดโอกาสให้ภาคส่วนต่าง ๆ มีส่วนร่วมในการบริหารจัดการโรงเรียน ให้ความเป็นอิสระและคล่องตัวในการบริหารการศึกษา ทั้งในด้านการบริหารบุคคล งบประมาณ การจัดการเรียนการสอน โดยมีเป้าหมายในการขยายผลสู่ 77 โรงเรียนทั่วประเทศ
• Media & Digital Media
- เพิ่ม 1 นาทีในทุกชั่วโมง ช่วง Prime Time เพื่อสื่อสารคอนเทนต์ด้านการศึกษา
- ผลักดัน Media & Digital Media เข้ามาส่งเสริมการรับรู้เพื่อสร้างวัฒนธรรมการมีส่วนร่วมด้านการศึกษาของทุกภาคส่วน (Shaping Cultures)
ทั้งนี้ โครงการสานพลังประชารัฐ ด้านการศึกษาพื้นฐานและการพัฒนาผู้นํา (E5) และโครงการผู้นําเพื่อการพัฒนาการศึกษาที่ยั่งยืน (CONNEXT ED) จะยังเดินหน้าขยายบทบาทความร่วมมือกับทุกภาคส่วนเพิ่มเติม ทั้งองค์กรเอกชนอื่น ๆ และเครือข่ายมหาวิทยาลัยทั่วประเทศ เปิดมิติใหม่ด้านความสําเร็จทางการศึกษา เสริมสร้างความเปลี่ยนแปลงให้กับสังคม สู่ความก้าวหน้าก้าวไกลทางระบบการจัดการศึกษาได้อย่างทัดเทียม
ส่วนหนึ่งของความคิดเห็น
จากตัวแทนภาครัฐ ภาคเอกชน และภาคประชาสังคม
นายศุภชัย เจียรวนนท์ประธานคณะผู้บริหารเครือเจริญโภคภัณฑ์ และประธานคณะกรรมการบริหาร บริษัท ทรู คอร์ปอเรชั่น จํากัด (มหาชน)ในฐานะหัวหน้าทีมภาคเอกชน"นโยบายประชารัฐเป็นเวทีสําคัญที่เปิดโอกาสให้ภาคเอกชนและภาคประชาสังคมเข้ามามีส่วนช่วยคิดช่วยทํา ในส่วนของโรงเรียนประชารัฐภาคเอกชนและภาคประชาสังคมก็ได้เข้าไปร่วมดําเนินการในหลากหลายรูปแบบ โดยภาครัฐก็เปิดกว้างด้วยสปิริตในการร่วมกันสร้างและปฏิรูปการศึกษาให้เกิดขึ้นจริง หลายแห่งมีรูปแบบการทํางานที่แตกต่างกัน ต้องแชร์Practiceด้วยกันเพื่อนําไปสู่การพัฒนา ดังนั้นการดําเนินโครงการโรงเรียนประชารัฐระยะต่อไปไม่ว่าจะสําเร็จหรือล้มเหลวก็ถือเป็นความรับผิดชอบร่วมกันของทุกภาคส่วน จึงขอขอบคุณCEOของทุกหน่วยงานที่มีส่วนร่วมและมีความตั้งใจที่เข้ามาแบ่งปันและช่วยกันปฏิรูปการศึกษาจริง ๆ"
นายกอบศักดิ์ ภูตระกูลรัฐมนตรีประจําสํานักนายกรัฐมนตรี ในฐานะกํากับดูแลโครงการสานพลังประชารัฐของรัฐบาล"แนวทางการดําเนินงานของโรงเรียนประชารัฐเป็นสิ่งสําคัญที่ตอบโจทย์การเตรียมความพร้อมและพัฒนาคนให้สอดคล้องกับนโยบายไทยแลนด์ 4.0 New S-Curve และระเบียงเศรษฐกิจภาคตะวันออก (EEC) โดยมุ่งเน้นการประสานงานและความร่วมมืออย่างใกล้ชิดระหว่างหน่วยงานภาครัฐ ภาคเอกชน และภาคประชาสังคม ซึ่งมีส่วนช่วยการปฏิรูปการศึกษาในขณะนี้อย่างมาก เพราะกล้าคิดนอกกรอบ และกล้าเปลี่ยนแปลง
สําหรับการดําเนินงานในระยะที่สอง ขอฝากประเด็นสําคัญ 5 ด้าน คือ 1) การจัดทําฐานข้อมูลที่มีความชัดเจนเกี่ยวกับอัตราเงินเดือน อัตราการได้งาน และอัตราการว่างงานของแต่ละอาชีพ เพื่อเป็นข้อมูลให้นักเรียนและผู้ปกครองในการวางแผนศึกษา 2) การขับเคลื่อนการปฏิรูป โดยเฉพาะการจัดทําแผนแม่บทซึ่งสามารถนําเนื้อหา รายละเอียด และข้อคิดเห็นของโรงเรียนประชารัฐใส่ไว้ในแผนแม่บทได้ 3) กลยุทธ์ด้านสื่อและดิจิทัล อาทิ การที่กระทรวงศึกษาธิการมีเว็บไซต์ tuifree.comซึ่งถือเป็นสื่อที่สําคัญที่ทําให้เด็กเข้าถึงสื่อการศึกษาในยุคดิจิทัล 4) การสร้างบัณฑิตและอาชีวะพันธุ์ใหม่ ซึ่งจะตอบโจทย์การพัฒนาและความต้องการกําลังคนของประเทศ 5) มุ่งเน้นการลดความเหลื่อมล้ําด้านการศึกษา"
นพ.ธีระเกียรติ เจริญเศรษฐศิลป์รัฐมนตรีว่าการกระทรวงศึกษาธิการ ในฐานะหัวหน้าทีมภาครัฐ"หากเปรียบว่าการศึกษาไทยเป็นคนไข้ ก็ถือว่าอยู่ในช่วงวิกฤตหนักแต่ขณะนี้ได้เข้ามารักษาในโรงพยาบาลที่มีคุณภาพตามโครงการโรงเรียนประชารัฐซึ่งเน้นความร่วมมือจากภาคประชาสังคม และภาคเอกชนที่ประสบความสําเร็จมาช่วยกันทําให้ฟื้นขึ้น วันนี้จึงถือเป็นประจักษ์พยานที่เป็นรูปธรรมชัดเจนของการปฏิรูปการศึกษา แต่ผลของการปฏิรูปการศึกษาในวันนี้ หลายเรื่องต้องใช้เวลาจึงจะสามารถเห็นผลได้ในหลายสิบปีข้างหน้า
การทํางานร่วมกัน มีหลายเรื่องที่รัฐได้เรียนรู้จากภาคเอกชน หลายเรื่องเป็นมุมมองในการพัฒนาโรงเรียนของภาคเอกชน ที่แม้จะมีมุมมองที่แตกต่างกัน แต่ก็มีปลายทางเดียวกัน วันนี้จึงเป็นเรื่องน่าดีใจที่ภาครัฐ ภาคเอกชน และภาคประชาสังคม ต่างได้เรียนรู้แนวทางการทํางานร่วมกันในช่วง 2 ปีที่ผ่านมา เพื่อกําหนดทิศทาง กลยุทธ์ การวัดและประเมินผลการปฏิรูปให้ชัดเจนจึงเชื่อว่าการระดมความเห็นและความร่วมมือจากภาครัฐ ภาคเอกชน และภาคประชาสังคมที่เป็นไปในทิศทางเดียวกันจะสามารถผลักดันการปฏิรูปการศึกษาให้สําเร็จได้"
ศาสตราจารย์คลินิก นพ.อุดม คชินทรรัฐมนตรีช่วยว่าการกระทรวงศึกษาธิการ"ขณะนี้กระทรวงศึกษาธิการกําลังดําเนินโครงการโรงเรียนร่วมพัฒนา หรือ Partnership School ซึ่งมีความสอดคล้องเชื่อมโยงกับโรงเรียนประชารัฐ โดยถือเป็นอีกโครงการหนึ่งที่ขยายผลมาจากการดําเนินงานของโรงเรียนประชารัฐตลอดระยะเวลากว่า 2 ปีที่ผ่านมา ทั้งนี้ โรงเรียนร่วมพัฒนาเป็นโรงเรียนในสังกัดกระทรวงศึกษาธิการที่ได้รับการสนับสนุนงบประมาณจากภาครัฐเช่นเดิม ในขณะเดียวกันก็จะมีภาคเอกชน ชุมชน และผู้ปกครองในพื้นที่เข้ามามีส่วนร่วมในการบริหารจัดการโรงเรียนด้วย ขณะนี้มีโรงเรียนในโครงการโรงเรียนร่วมพัฒนา จํานวน 40 แห่ง ที่พร้อมเปิดทําการเรียนการสอนภายในภาคเรียนที่ 1 ปีการศึกษา 2561 ซึ่งคาดหวังว่าจะเป็นส่วนหนึ่งในการช่วยยกระดับคุณภาพการศึกษาของคนในพื้นที่ได้"
ศาสตราจารย์กิตติคุณ นพ.จรัส สุวรรณเวลาประธานกรรมการคณะกรรมการอิสระเพื่อการปฏิรูปการศึกษา "ปัญหาคุณภาพการศึกษาไทยอยู่ในขั้นวิกฤติและรุนแรงมาก สภาพของสถาบันอุดมศึกษาจํานวนมากไม่สามารถแข่งขันกับต่างประเทศได้ การบริหารจัดการไม่มีประสิทธิภาพ แสดงให้เห็นว่าการปฏิรูปการศึกษาที่ผ่านมาเมื่อปี 2542 ยังไม่สําเร็จ ดังนั้นเราต้องมองไปข้างหน้า หากครั้งนี้เราปฏิรูปการศึกษาไม่สําเร็จ อนาคตของประเทศจะเป็นอย่างไร การเข้ามามีส่วนร่วมของ 12 ภาคเอกชน และภาคประชาสังคม ทําให้ผู้บริหารของหน่วยงานที่เข้ามาช่วยได้พบเห็นปัญหาต่าง ๆ และช่วยคิดหาวิธีการแก้ไข แม้แต่หลักสูตรและการเรียนการสอนก็เป็นสมรรถนะที่ต้องสร้างขึ้นใหม่ เพื่อให้การเปลี่ยนแปลงครั้งนี้มีทิศทางที่ถูกต้องในการปฏิรูปการศึกษา ในส่วนของคณะกรรมการอิสระเพื่อการปฏิรูปการศึกษา ก็จะนําข้อมูลส่วนนี้ไปดําเนินการต่อ เพื่อร่วมพัฒนาการศึกษาของไทยต่อไป"
ผู้เข้าร่วมการประชุมครั้งนี้
ประกอบด้วย
ภาครัฐ
- นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ
- ดร.กอบศักดิ์ ภูตระกูล รัฐมนตรีประจําสํานักนายกรัฐมนตรี
- ศ.นพ.จรัส สุวรรณเวลา ประธานกรรมการคณะกรรมการอิสระเพื่อการปฏิรูปการศึกษา
- ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ
- ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ
- ดร.วีรสิทธิ์ สิทธิไตรย์ ที่ปรึกษารัฐมนตรีช่วยว่าการกระทรวงศึกษาธิการ
- ดร.ปิยะบุตร ชลวิจารณ์ ประธานกรรมการคณะกรรมการการศึกษาขั้นพื้นฐาน
- รศ.ดร.เอกชัย กี่สุขพันธ์กรรมการผู้ทรงคุณวุฒิ (ด้านการบริหารการศึกษา) คณะกรรมการการศึกษาขั้นพื้นฐาน และประธานคณะอนุกรรมการ ด้านการบริหารจัดการโรงเรียนประชารัฐฯ
- ดร.บุญรักษ์ ยอดเพชร เลขาธิการคณะกรรมการการศึกษาขั้นพื้นฐาน
ฯลฯ
ภาคประชาสังคม
- ดร.อาจอง ชุมสาย ณ อยุธยา ผู้บริหารสูงสุดโรงเรียนสัตยาไสย
- ดร.วิทิต รัชชตาตะนันท์ ผู้อํานวยการโรงเรียนปัญญาประทีป
ภาคเอกชน
นําโดย นายศุภชัย เจียรวนนท์ ประธานคณะผู้บริหาร เครือเจริญโภคภัณฑ์ / ประธานคณะกรรมการ บริหาร บมจ. ทรู คอร์ปอเรชั่น ในฐานะหัวหน้าคณะทํางานภาคเอกชน โครงการสานพลังประชารัฐ ด้านการศึกษาพื้นฐานและการพัฒนาผู้นํา พร้อมด้วยผู้บริหารระดับสูง ผู้ร่วมก่อตั้งโครงการ CONNEXT ED ได้แก่
- บมจ. ธนาคารกรุงเทพ โดย นายชาติศิริ โสภณพนิช กรรมการผู้จัดการใหญ่และกรรมการบริหาร
- บมจ. เบอร์ลี่ ยุคเกอร์ โดย นางสาวอานุสรา จิตต์มิตรภาพ ที่ปรึกษา
- กลุ่มเซ็นทรัล โดย ดร.ชาติชาย นรเศรษฐาภรณ์ รองกรรมการผู้จัดการใหญ่อาวุโส
- บมจ. ซีพี ออลล์ โดย นายธานินทร์ บูรณมานิต กรรมการผู้จัดการและประธานเจ้าหน้าที่บริหาร
- บมจ. เจริญโภคภัณฑ์อาหาร โดย นายเอนก บุญหนุน ประธานคณะบริหารโครงการ
- กลุ่มมิตรผล โดย นายชนินท์ ว่องกุศลกิจ ประธานกรรมการ บมจ.บ้านปู
- บมจ. ปตท. โดย นายกฤษณ์ อิ่มแสง รองกรรมการผู้จัดการใหญ่บริหารองค์กรและความยั่งยืน
- บมจ. ธนาคารไทยพาณิชย์ โดย นายอาทิตย์ นันทวิทยา กรรมการผู้จัดการใหญ่และประธานเจ้าหน้าที่บริหาร
- บมจ. ปูนซิเมนต์ไทย โดย นายรุ่งโรจน์ รังสิโยภาส กรรมการผู้จัดการใหญ่
- บมจ. ไทยเบฟเวอเรจ โดย นายฐาปน สิริวัฒนภักดี กรรมการผู้อํานวยการใหญ่
- บมจ. ไทย ยูเนี่ยนกรุ๊ป โดย นายธีรพงศ์ จันศิริ ประธานกรรมการบริหารและประธานเจ้าหน้าที่บริหาร
Written byอรพรรณ ฤทธิ์มั่น,บัลลังก์ โรหิตเสถียร
Photo Creditอิทธิพล รุ่งก่อน, ปกรณ์ เรืองยิ่ง
ขอบคุณภาพCONNEXT ED
Rewriter/Editorบัลลังก์ โรหิตเสถียร